Na temelju članka 48., stavka 3. Zakona o športu (“Narodne novine” broj 71/06) i članka 37. Statuta, Zajednica športskih udruga i saveza Zagrebačke županije raspisuje

**JAVNI POZIV**

**za podnošenje prijava programa za uvrštenje u Program javnih potreba**

**u sportu zagrebačke županije u 2023. godini**

Članak 1.

Predmet ovog Javnog poziva je prikupljanje pisanih ponuda za uvrštenje u Program javnih potreba sporta Zagrebačke županije u 2023. godini (dalje kratko: Program javnih potreba).

Zajednica športskih udruga i saveza Zagrebačke županije (dalje kratko: ZŠU i SZŽ) objedinjuje i predlaže, a Zagrebačka županija u propisanoj proceduri utvrđuje, te donosi Program javnih potreba, zajedno s godišnjim proračunom.

Članak 2.

Sredstva osigurana u Proračunu Zagrebačke županije za 2023. godinu namjenski će se rasporediti za Program javnih potreba u sportu za sljedeće aktivnosti, poslove i djelatnosti:

* 1. **ORGANIZACIJA MEĐUNARODNIH, TRADICIONALNIH I PRIGODNIH PRIREDBI**

*- organizacija sportskih priredbi značajnih za promidžbu Zagrebačke županije na županijskoj, državnoj ili međunarodnoj razini*

* 1. **STIPENDIJE SPORTAŠA**

*- vrhunskim sportašima u pojedinačnim sportovima osiguravaju se sportske stipendije temeljem Pravilnika o kategorizaciji športaša i u okvirima odluka Hrvatskog olimpijskog odbora, sukladno odlukama Zajednice športskih udruga i saveza Zagrebačke županije i raspoloživim sredstvima proračuna.*

* 1. **SKRB O PERSPEKTIVNIM SPORTAŠIMA**
* *program podržava 9 perspektivnih sportaša za koje se ocijeni da u tekućem olimpijskom*

*ciklusu imaju izglede za vrhunske sportske rezultate. Program predviđa angažman vrsnih domaćih trenera, ako se ocijeni da to određenom sportu može donijeti kvalitativni pomak u radu s najperspektivnijim sportašima.*

* 1. **ŠKOLOVANJE KADROVA ZA RAD U SPORTU**

*- program školovanja stručnih kadrova za potrebe sporta*

* 1. **MEĐUNARODNA NATJECANJA**

*- putem kriterija se raspodjeljuju sredstva na: a) službena europska klupska natjecanja b) međunarodna natjecanja selekcija i pojedinaca u pojedinačnim sportovima, u kojima se sufinanciraju nastupi pojedinaca i selekcija iz prve tri kategorije, iznimno i četvrte, te perspektivni sportaši. Prioritet se daje vodećim sportskim klubovima od posebnog interesa za Zagrebačku županiju.*

**TRENINZI I NATJECANJA SPORTAŠA (ŽUPANIJSKI SAVEZI)**

*- program treninga i natjecanja sportaša mlađe kadetskog, kadetskog, juniorskog i seniorskog uzrasta,*

* 1. **FUNKCIONIRANJE SUSTAVA SPORTA**

*- udruženja stručnih osoba*

*- županijski savezi*

*- izdavačka i promidžbena djelatnost*

*- istraživačko razvojni programi*

Članak 3.

Pravo prijave na Javni poziv imaju sve pravne osobe sa sjedištem/prebivalištem u Zagrebačkoj županiji, a koje temeljem Zakona o sportu (“Narodne novine” broj 71/06) mogu obavljati djelatnost sporta i članice su ZŠU i SZŽ.

Članak 4.

Podnositelj prijave dostavlja sljedeću obveznu dokumentaciju putem sustava za upravljanje natječajima i provedbom projekata „e-Prijave“ (u daljnjem tekstu: sustav „e-Prijave“):

1. Ispunjen prijavni obrazac Zajednice ŠU i SZŽ *(dokument u digitalnom obliku)*;
2. Ispunjen prijavni obrazac Zajednice ŠU i SZŽ *(tiskani dokument, potpisan i ovjeren);*
3. presliku **važećeg** Rješenja o upisu u **Registar udruga Republike Hrvatske**, presliku **Obavijesti o upisu u registar sportskih djelatnosti**, kao i presliku važećih upisa promjena u Registar, ukoliko iste postoje
4. **svi korisnici** sredstava Program javnih potreba obvezni su dostaviti programska i financijska izviješća o utrošku dobivenih sredstava u 2021. godini s naslova ZŠU i SZŽ za svaku poziciju u programu,
5. dostaviti kopiju zapisnika s posljednje redovne godišnje Skupštine Gradske ili Općinske Zajednice ili Saveza.

**Obaveznu dokumentaciju od točke 3. na dalje prijavitelj dostavlja u tiskanom obliku kao prilog (kopija originalnih dokumenata**) **prijavnom obrascu**, a Zajednica ŠU i SZŽ može tražiti uvid u originalnu dokumentaciju, što joj je prijavitelj dužan omogućiti. Ukoliko prijavitelj ne omogući uvid, smatrat će se da je dokumentacija nepotpuna. Prijavni obrazac prijavitelj je dužan dostaviti u izvorniku.

Bez obzira na kvalitetu predloženog programa/projekta financijska sredstva neće se dodijeliti za aktivnosti koje se već financiraju iz nekog javnog izvora u 100%-tnom iznosu ili se financiraju po posebnim propisima – kada je u pitanju ista aktivnost, na istom području, u isto vrijeme i za iste korisnike.

Ukoliko prijavitelj propusti dostaviti podatak, dokument ili informaciju koja je dostupna putem javnih evidencija, neće se smatrati da prijavitelj nije zadovoljio formalnim uvjetima Javnog poziva.

Članak 5.

Prijedlozi programa dostavljaju se isključivo na propisanim obrascima, koji su zajedno s Uputama za prijavitelje, dostupni na službenim mrežnim stranicama Zagrebačke županije (www.zagrebacka-zupanija.hr).

Prijava na ovaj Javni poziv podnosi se na dva načina:

a) putem Sustava za upravljanje natječajima i provedbom projekata ,,e-Prijava" (u daljnjem tekstu: ,,e-Prijava");

b) preporučenom poštom.

Podnositelj prijave uz prijavu putem sustava „e-Prijave“ obvezan je poslati i original prijavnog obrasca, potpisanog i ovjerenog, u Zajednicu ŠU i SZŽ putem preporučene pošte.

**Uz prijavni obrazac u tiskanom obliku, potrebno je priložiti i svu traženu dokumentaciju.**

Prijave se predaju se u zapečaćenoj omotnici *(Obrazac sa svim zatraženim podacima u obrascu te žigom i potpisom)*na kojoj treba stajati puni naziv/ime i adresa ponuditelja, na adresu:

**«ZAJEDNICA ŠPORTSKIH UDRUGA I SAVEZA ZAGREBAČKE ŽUPANIJE»,**

**Hebrangova 26 a, 10430 Samobor,** s napomenom:

"Prijava za provedbu programa javnih potreba u sportu

Zagrebačke županije u 2023. Godini ”.

**Rok za podnošenje prijava u tiskanom obliku je**

**od 07.11.2022. do 07.12.2022. godine.**

Članak 6.

Razmatrat će se samo programi/projekti koji su pravodobno prijavljeni, te koji u cijelosti zadovoljavaju propisane uvjete Javnog poziva.

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, donošenje odluke o dodjeli financijskih sredstava, te postupanje s dokumentacijom detaljno su opisani u Pravilniku o postupku podnošenja prijava programa za uvrštenje u Program javnih potreba u sportu Zagrebačke županije – Uputa za prijavitelje.

Razmatrat će se samo prijave koje su pravodobno prijavljene, te koje u cijelosti zadovoljavaju propisane uvjete Javnog poziva.

Članak 7.

Pitanja vezana uz Javni poziv mogu se postaviti slanjem upita na adresu elektronske pošte: [sport@sport-zagrebacke-zupanije.hr](mailto:sport@sport-zagrebacke-zupanije.hr), te pozivom na broj telefona: 098 314 370.

**Predsjednik**

**Vladimir Bregović**